Għat-tieni darba f'ġimgħa l-Independent ġabet fatti għal kollox ħżiena dwar iċ-chief of staff tal-Prim Ministru. "Ngħamel referenza għall-faċċata tal-Indepdent on Sunday bit-titlu 'PM's Chief of Staff transfers three quarters of a million to BVI company 2014'. L-istorja sħiħa hija mimlija żbalji, fatti mhux korretti u allegazzjonijiet mhux fondati flimkien ma' ħafna assunzjonijiet," qal fl-istqarrija tiegħu Schembri. Fisser kif ma kienx hemm trasferiment ta' flus għal din il-kumpanija fl-2014. "Il-kumpanija fil-BVI u l-l-operat tagħha saru kollha qabel id-dħul tiegħi fil-politika," qal Schembri li żied kif huwa kurjuż kif l-Independent qed tikkwota ħażin dokumenti bażiċi. "Huwa evidenti li l-Independent qablet li tkun parti mill-assassinju tal-karattru tal-Partit Nazzjonalista," temmet tgħid l-istqarrija. Keith Schembri diġa' fetaħ libell lil din il-gazzetta. AĠĠORNATA B'referenza għall-artiklu li kien hemm fis-Sunday Times of Malta bl-isem "Mizzi, Schembri wanted to avoid altering Maltese banks about trust", iċ-Chief of Staff tal-Prim Ministru Keith Schembri qal li ma kien qatt parti mill-korripondenza mesmmija. Schembri qal li nhar is-sitta ta' Mejju, permezz tal-avukati tiegħu, kiteb lill-ICIJ u talab kopja tad-dokumenti li jikkonċernawh, sabiex ikun f'pożizzjoni li jwieġeb għad-domandi li qiegħed isirulu. Din it-talba għamilha skont id-drittijiet tiegħu bħala ċittadin Ewropew, sabiex ikun jista' jaċċessa data personali u ma jgħaddix ġuri mill-mezzi tax-xandir mingħajr ma jkun jaf fuq liema dokumenti qiegħed isiru allegazzjonijiet. Għal xi raġuni, osserva Schembri, l-ICIJ irrifjutaw li jgħaddulu d-dokumenti, kif tixhed din ir-risposta mill-avukati tagħhom. Schembri qal li t-trust ta' New Zealand kien iddikjarat mal-awtoritajiet ta' New Zealand u ċaħad li qatt kien hemm intenzjoni għal joint venture ma' Konrad Mizzi.